**EASA актуализира директивите за безопасност за почистване и дезинфекция на самолети при пандемията от COVID-19**

Агенцията за авиационна безопасност на Европейския съюз (EASA) публикува актуализации на две директиви за безопасност, свързани с почистване и дезинфекция на въздухоплавателните средства, с които се оперира в текущия етап на пандемията COVID-19.

Директивите за безопасност EASA SD 2021-04 и EASA SD 2021-05, които влизат в сила от 19 юли 2021 г., се основават на оценка на доказателствата и данните, събрани през изминалата година, както и на текущата епидемична ситуация.

Двете нови директиви за безопасност задължават операторите да почистват и дезинфекцират изцяло въздухоплавателните средства поне веднъж на всеки седем дни или по-често, ако това е бъде сметнато за необходимо в резултат на направената от оператора оценка на риска въз основа на честотата на заболеваемост в съответствие с критериите, определени в Препоръка на Съвета 2020/1475 (последна актуализация), и разпространението на вариантите на безпокойство (VOCs) на територията, където се експлоатира въздухоплавателното средство. Оценката на риска следва също така да вземе предвид и другите мерки за смекчаване (например задължителни отрицателни тестове преди качване на борда, използване на сертификати за ваксинация / възстановяване под формата на Цифров сертификат COVID или негов еквивалент, продължителност на дезинфекционните ефекти на използваните вещества).

Този подход, основан на риска, включва последните доказателства и позволява на операторите и националните компетентни органи да персонализират дейностите по почистване по подходящ начин.

От операторите също се изисква да почистват и дезинфекцират въздухоплавателното средство след транспортиране на пътник или член на екипажа, проявяващи симптоми, съответстващи на COVID-19, след като получат потвърждение, че са имали положителен случай на борда.

Директивите за безопасност EASA SD 2021-04 и EASA SD 2021-05 заместват съответно директиви за безопасност EASA SD 2020-03 и EASA SD 2020-04.

Текстовете на двата документа са публикувани на сайта на EASA:

<https://www.easa.europa.eu/newsroom-and-events/news/easa-updates-safety-directives-cleaning-and-disinfection-aircraft-covid-19>